|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE EXACTE ȘI INGINEREȘTI****bd. Ştefan cel Mare , 1****MD-2028 Chişinău, Republica Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** | antet | **ACADEMY OF SCIENCES****OF MOLDOVA****DIVISION OF EXACT AND ENGINEERING SCIENCES****Stefan cel Mare Ave., 1****MD-2001 Chisinau, Republic of Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

 m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.02.23F Modelarea matematică a comportării materialelor de construcție: de la structură la macro-proprietăți, director proiect dr. MARINA Viorica, Universitatea Tehnică a Moldovei.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “înaltă”.

* A fost stabilită structura relaţiilor între deformaţie, tensiune, temperatură şi timp, la scară microscopică, pentru materialele de construcție. Au fost deduse ecuaţiile constitutive la scară macroscopică pentru procese termoviscoelastice, termoviscoelastoplastice, termoviscoplastice. A fost formulat criteriul de fisurare a particulei materiale în funcție de istoria acțiunii exterioare și microstructura materialului. A fost analizată comportarea materialului în funcţie de condițiile de exploatare a elementelor de construcție.

Rezultatele au fost publicate într-un articol în revistă din străinătate și 2 lucrări în culegeri.

*Aplicarea practică* a rezultatelor – pozitivă, rezultatele sunt utilizate actualmente și există perspectivă de implementare în domeniul de proiectare a construcțiilor. Ecuațiile constitutive macroscopice obținute descriu comportarea materialelor de construcții in dependență de acțiunile factorilor externi considerați.

*Participarea tinerilor* – suficientă, din personalul științific de 5 membri, 2 sunt tineri.

*Participarea în proiecte internaționale* – pozitivă. În colaborare cu colegii de la Institutul de Matematica și Mecanica al Academiei Române și de la Institutul de Mecanica al Academiei Naționale a Ucrainei este în pregătire o propunere de proiect în cadrul programului Orizont Europa.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – au fost utilizate calculatoare și soft-uri performante.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

Dr. Adelina Dodon